Publication: Magyar Közlöny
Issue: MK-2005-155 (Year: 2005, Number: 155)
Era: 2004-2010
Section: számviteli törvény szerinti egyes egyéb szervezetek beszámoló készítési és könyvvezetési kötelezettségének sajátosságairól szóló 224/2000. (XII. 19.) Korm. rendelet alapján. A Közalapítvány a beszámolóját a honlapján, a Magyar Felsõoktatás vagy a SANSZ címû folyóiratban hozza
Paragraph Index: 1838

c) Kivételes esetben, ha a Kuratórium által eldöntendõ kérdés egyszerû igennel vagy nemmel is megválaszolható, és a kérdés eldöntése nem halasztható, az elnök írásban keresi meg a Kuratórium tagjait. A kérdést minden esetben, írásban, igazolható módon kell megküldeni a válaszadás határidejének feltüntetésével. Az adott kérdésben akkor érvényes a tag szavazata, ha a válasz az elõzetesen megadott határidõig a megküldésnek megfelelõ feltételekkel megtörténik. A kérdések elküldésének és a válaszok beérkezésének tényét a határozatok könyvében rögzíteni kell. Amennyiben a tag válasza a megadott határidõig nem érkezik vissza, úgy azt akként kell figyelembe venni, mintha a Kuratórium tagja nem vett volna részt az ülésen. A tagok figyelmét erre elõzetesen írásban fel kell hívni. 2005/155. szám Amennyiben a kuratóriumi tagok közül viszontválaszában legalább három tag – a Kuratórium döntését megelõzõen – további egyeztetést (vitát) javasol, úgy az érvényesen írásban nem dönthetõ el, és ebben a kérdésben a kuratóriumi ülésen kell dönteni.

Source: https://magyarkozlony.hu/hivatalos-lapok/e990656e3d33bb5620d700fb640491f54ac81014/dokumentumok/67f231508ac781d174ae6576a9e819cf2d31d832/letoltes